**Լարս Քրիստիան Օլսեն** (դան․՝ Lars Christian Olsen, ), դանիացի ֆուտբոլիստ, պաշտպան, որը հայտնի է «Բրոնդբյուում» և Դանիայի հավաքականում իր ելույթներով: 1988, 1992 և 1996 թվականների Եվրոպայի առաջնությունների մասնակից։

2011-2019 թվականներին աշխատել է որպես Ֆարերյան կղզիների հավաքականի մարզիչ, որից հետո գլխավորել է դանիական «Էսբյերգ» ակումբը։

Ակումբային կարիերա
------------------

Օլսենը ծնվել է Գլոստրուպում և կարիերան սկսել է տեղի համանուն ակումբում 1980 թվականին։ Այն բանից հետո, երբ նա սկսել է հրավիրվել երիտասարդական հավաքական, նրա հետ պայմանագիր է կնքել Դանիայի առաջին դիվիզիոնի «Կեգե» ակումբը։ Փոքր լիգայում անցկացրած 4 մրցաշրջաններից հետո Լարսը տեղափոխվել է «Բրոնդբյու»: Նոր ակումբի հետ 5 անգամ հաղթել է Դանիայի առաջնությունում, ինչպես նաև 1988 թվականին դարձել Դանիայի լավագույն ֆուտբոլիստ։ Օլսենը «Բրոնդբյուի» ավագն էր 1987-1988 թվականներին։ 1991 թվականին տեղափոխվել է թուրքական «Տրաբզոնսպոր»։ Թուրքիայում Օլսենը թիմի հիմնական ֆուտբոլիստն էր և օգնել է նրան նվաճել Թուրքիայի գավաթը: «Տրաբզոնսպորից» հեռանալուց հետո Լարսը հանդես է եկել բելգիական «Սերենում» և շվեյցարական «Բազելում»: 1996 թվականին Օլսենը վերադարձել է «Բրոնդբյու», որի հետ 6-րդ անգամ դարձել է Դանիայի չեմպիոն։ Ակումբի կազմում վերջին խաղն անցկացրել է 1996 թվականի նոյեմբերին։

Միջազգային կարիերա
------------------

1986 թվականի ապրիլին Բուլղարիայի հավաքականի դեմ խաղում Օլսենը նորամուտն է նշել Դանիայի հավաքականում։ 1988 թվականին ընդգրկվել է Եվրոպայի առաջնության հայտացուցակում։ Մրցաշարում անցկացրել է երեք հանդիպում՝ Իտալիայի, Գերմանիայի և Իսպանիայի հավաքականների դեմ։ Չորս տարի անց Շվեդիայում Օլսենը ազգային թիմի կազմում երկրորդ անգամ մասնակցեց Եվրոպայի առաջնությանը և դարձել է մրցաշարի հաղթող: Մրցաշարում մասնակցել է բոլոր խաղերին՝ Անգլիայի, Շվեդիայի, Նիդերլանդների, Ֆրանսիայի և Գերմանիայի հավաքականի դեմ։ 1996 թվականին երրորդ անգամ մեկնել է Եվրոպայի առաջնություն։ Անգլիա է մեկնել որպես պահեստային և մրցաշարում ոչ մի րոպե չի խաղացել։

Ձեռքբերումներ
-------------

**Թիմային**

Դանիա «Բրոնդբյու»
* Դանիայի ֆուտբոլի առաջնություն՝ 1985
* Դանիայի ֆուտբոլի առաջնություն՝ 1987
* Դանիայի ֆուտբոլի առաջնություն՝ 1988
* Դանիայի ֆուտբոլի առաջնություն՝ 1990
* Դանիայի ֆուտբոլի առաջնություն՝ 1991
* Դանիայի ֆուտբոլի առաջնություն՝ 1995/96
* Դանիայի գավաթի գավաթակիր՝ 1988/89

Թուրքիա «Տրապիզոնսպոր»
* Թուրքիայի գավաթի գավաթակիր՝ 1991/92

Միջազգային
Դանիա Դանիա
* Ֆուտբոլի Եվրոպայի առաջնություն՝ 1992

Անհատական
* Դանիայի տարվա ֆուտբոլիստ՝ 1988

Մարզչական
Դանիա Ռաներս

* Դանիայի ֆուտբոլի գավաթ՝ 2005/06

Ծանոթագրություններ
------------------

1. ↑  Årets Spiller Արխիվացված 26 Սեպտեմբեր 2007 Wayback Machine at DBU.dk
2. ↑  Lars Christian Olsen at DanskFodbold.com
3. 1 2  Lars Olsen – Alle hold (Alle kampe) at DBU.dk
4. ↑  «Италия VS. Дания 2:0» (ռուսերեն). allsoccer.ru. 1988-06-17. Արխիվացված է օրիգինալից 2014-08-08-ին. Վերցված է 2013-07-11-ին.
5. ↑  «Германия VS. Дания 2:0» (ռուսերեն). allsoccer.ru. 1988-06-14. Արխիվացված է օրիգինալից 2016-03-07-ին. Վերցված է 2013-07-11-ին.
6. ↑  «Дания VS. Испания 2:3» (ռուսերեն). allsoccer.ru. 1988-06-11. Արխիվացված է օրիգինալից 2016-02-24-ին. Վերցված է 2013-07-11-ին.
7. ↑  «Дания VS. Англия 0:0» (ռուսերեն). allsoccer.ru. 1992-06-11. Արխիվացված է օրիգինալից 2013-12-25-ին. Վերցված է 2013-07-11-ին.
8. ↑  «Швеция VS. Дания 1:0» (ռուսերեն). allsoccer.ru. 1992-06-14. Արխիվացված է օրիգինալից 2013-09-15-ին. Վերցված է 2013-07-11-ին.
9. ↑  «Нидерланды VS. Дания 2:2» (ռուսերեն). allsoccer.ru. 1992-06-22. Արխիվացված է օրիգինալից 2014-08-22-ին. Վերցված է 2013-07-11-ին.
10. ↑  «Франция VS. Дания 1:2» (ռուսերեն). allsoccer.ru. 1992-06-17. Արխիվացված է օրիգինալից 2014-08-22-ին. Վերցված է 2013-07-11-ին.
11. ↑  «Дания VS. Германия 2:0» (ռուսերեն). allsoccer.ru. 1992-06-26. Արխիվացված է օրիգինալից 2014-08-22-ին. Վերցված է 2013-07-11-ին.

Արտաքին հղումներ
----------------

* Danish national team profile Արխիվացված է Հունիս 27, 2020 Wayback Machine-ի միջոցով:
* Brøndby IF partial statistics